**Сіз әсер етушісіз**

***«Сол сияқты, сендердегі «нұр» адамдарға сәулесін төксін. Осылайша олар игі істеріңді көріп, көктегі Әкелеріңді мадақтап дәріптесін.»***

***(Матай 5:16)***

Әлеуметтік желіде қазір «инфльюенсерлер» яғни, қазақша айтқанда, әсер етушілер, немесе басқа сөзбен блогерлер өте көп. Бұл адамдар бізді қандай да бір жолмен әрекет етуге ынталандыратын күшке ие адамдар.

Әлем халқының 45% әлеуметтік желілерді пайдаланатындықтан, осындай әсер етушілердің рөлі өте үлкен. Ал сіз танымал жұлдыз немесе блогер болмасаңыз да, сіз де әсер етушісіз. Сіз өз отбасыңызға, әріптестеріңізге, сыныптастарыңызға және көршілеріңізге әсер етесіз. Егер сіз бала тәрбиелеп жатсаңыз, сіз тіпті үздіксіз әсер етушісіз!

Сондай ақ, егер сіз Исаға сенуші болсаңыз, сізде адамдарға және осы әлемге мәңгілікке әсер ететін күшіңіз бар. Иса шәкірттеріне былай деді: “Киелі Рух өздеріңе қонғанда Оның құдіретін қабылдайсыңдар.” (Елшілердің істері 1:8). Киелі Рух шынымен, Иса уәде еткендей келеді және Ол өз өмірін басқаруды Оған тапсырып, Оның кешірімі мен жаңа өмір сыйын қабылдайтын әрбір адамға келеді.

Киелі Рухтың күшімен өмір сүру дегеніміз не? Киелі кітаптың Ефестіктерге арналған кітабында былай делінген: «Сонымен парасатсыз емес, ақыл-парасатты өмір сүруге ерекше ден қойыңдар: 16жақсылық жасауға әр мүмкіндікті пайдаланыңдар, себебі қазіргі күндер зұлымдыққа толы. 17Сондықтан ақымақ болмай, Құдай Иенің еркін біліп алыңдар. Арақ-шарап ішіп, мас болмаңдар, бұл жүгенсіздікке апарады! Қайта, Киелі Рухқа кенеле беріңдер! 19Бір-біріңді Забур жырлары, мадақтау өлеңдері және Киелі Рух дарытқан әндер арқылы жігерлендіріп, Иемізді ән-күймен шын жүректен дәріптеңдер. 20Иеміз Иса Мәсіхтің атымен Құдай Әкеге қай нәрсе үшін де ұдайы шүкірлік етіңдер!» (Ефестіктерге 5:15-20).

Осы бірнеше нұсқауларды орындау арқылы сіз әсер етуші ретінде адамдарға керемет әсер ете аласыз. Құрметті әсер етушілер, «сендердегі «нұр» адамдарға сәулесін төксін. Осылайша олар игі істеріңді көріп, көктегі Әкелеріңді мадақтап дәріптесін.» (Матай 5:16).